Murray

**Murray** je najduža rijeka u Australiji, ukupne dužine 2375&nbsp;km.
Izvire u obroncima Australijskih Alpa, prikuplja vodu visokih planina jugoistočne Australije i tokom većeg dijela svog toka prema ušću pravi meandre australijskim ravnicama pri tome tvoreći granicu između australijskih saveznih država Novi Južni Vels i Viktorije. Od izvora uglavnom teče ka sjeverozapadu da bi u saveznoj državi Južna Australija skrenula južno, gdje se preko estuarija ulijeva u Indijski okean.

## Geografija 
Murray s rijekom Darling tvori riječni sistem dužine 3750&nbsp;km sa slivom koji obuhvata jugoistočni dio Australije, odnosno veće dijelove saveznih država Novi Južni Vels, Viktorije i Južne Australije. 
Sliv Murrayja s pritokama zauzima površinu otprilike 1.061.469 km2, što čini sedminu površine Australije.
Za razliku od drugih velikih rijeka svijeta, Murray ima manji protok vode s velikim godišnjim varijabilitetom toka. Poznato je da za vrijeme velikih suša potpuno presuši, što je nekoliko puta zabilježeno otkad se vodi takva vrsta evidencije.

## Historija 
Prvi Evropljani koji su se susreli s Murrayjem bili su Hamilton Hume i William Hovell, koji su 1824. prešli rijeku na mjestu današnjeg grada Alburyja. Hume je rijeku nazvao Hume u čast svog oca.
Godine 1830. kapetan Charles Stuart došao je na Murray nakon putovanja niz njenu pritoku Murrumbidgee te je nazvao današnjim imenom u čast tadašnjeg britanskog državnog sekretara za rat i kolonije Georgea Murrayja, ne znajući da je to ista rijeka koju su dalje uzvodno, prije nekoliko godina otkrili Hume i Hovell.

Sturt je nastavio istraživati rijeku nizvodno dok konačno nije stigao do jezera Alexandrina i ušća rijeke. Ušće Murrayja detaljno je istražio kapetan Collet Barker 1831.

Francis Cadell, u okviru priprema za početak pružanja usluge vožnje parobrodom, istražio je 1852. rijeku čamcem s jedrima, spuštajući se niz nju približno 2100&nbsp;km nizvodno od Swan Hilla.

Godine 1858. vladini zoolozi William Blandowski i Gerard Krefft istraživali su donje tokove Murrayja i Darlinga, u svrhu sastavljanja spiska ptica i sisara koji nastanjuju to područje.

## Glavne pritoke 
* Mitta Mitta
* Kiewa
* Murrumbidgee
* Goulburn
* Darling

mini|center|800px|Ušće Darlinga u Murray u blizini Wentwortha, Novi Južni Vels

## Gradovi kroz koje protječe
Na svom dugom toku kroz jugoistočnu Australiju, Murray protječe kroz sljedeće gradove (u zagradama je broj stanovnika prema popisu iz 2011.):

*Albury, Novi Južni Vels / Wodonga, Victoria
*Echuca, Victoria / Moama, Novi Južni Vels (16.000)
*Swan Hill, Victoria (9700)
*Mildura, Victoria (32.000)
*Renmark, Južna Australija (8000)
*Murray Bridge, Južna Australija (20.500)

## Galerija

Slika:Murray howlong.jpg|Rukavac rijeke Murray u blizini Howlonga, Novi Južni Vels Grana 
Slika:Night travel on the Murray c1880.jpg|Crtež parobroda koji je saobraćao na rijeci Murray 1880. godine
Slika:PS Murray Princess 2.JPG|Murray Princess, najveći parobrod koji je saobraćao rijekom Murray 
Slika:PSMelbourneLock11.jpg|Parobrod Melbourne prolazi kroz ustavu broj 11, u blizini Mildura

## Reference
## Vanjski linkovi 
* Murray
* Murray i donji tok Darlinga
* Echuca Historical Society

Kategorija:Rijeke u Australiji